BUGAIL ABERDYFI. 


Mi geisiaf eto ganu cân 
Tth gael di'n ol, fy ngeneth lân 
Ar gadair siglo, ger y tân, 

Ar fynydd Aberdyfi; 
Paham, fy ngeneth hoff, Paham 

. Gadewaist fi a'th blant dinam ? 

Mae Arthur bach yn galw ei fam, 
A'i galon bron afhori! 
Mae'r ddau Oen llowaeth yn y llwyn 
A'r plant sy'n chwareu gyda'r ŵyn, 
O tyr'd yn ol, fy ngeneth fwyn, 

I fynydd Aberdyfi. 


Nosweithiau hirion, niwlog, du 
Sydd o fy mlaen fy ngeneth gu, 
O agor eto ddrws y ty, 

Ar fynydd Aberdyfi, 
D na chait glywed gweddi dlôs 
Dy Arthur bach cyn cysgu'r nos, 


A'i ruddiau bychain, fel y rhôs; 
Yn wylo am ei fami! 

Gormesaist lawer arnaf, Gwen, 
Gormesais inau,—dyna ben, 
O tyr'd yn ol, fy ngeneth wen, 

I fynydd Aberdyfi. 
Fel hyn y ceisiaf ganu cân 
I'th gael di'n ol, fy ngeneth lân, 
I eistedd eto ger y tan, 

Ar fynydd Aberdyfi. 


Rwy'n cofio'th lais cyn canu'n iach ; 

Ond fedri di na neb o'th âch 

Ddiystyru gweddi plentyn bach, 
Sydd eisiau gwel'd ei fami; 


Rhyw chwareu plant oedd dweud Ffrawel 


Cyd faddeu wnawn,—a dyna'r fel ; 
Tyr'd dithau'n ol, fy ngeneth ddel, 
I fynydd Aberdyfi. 


Y GWYDR GLAS. 


Os daw 'nghariad yma heno, 
I guro'r gwydyr glas, 
Rhowch ateb gweddus iddo, 
Na atebwch mono'n gas,— 
Nad ydyw'r ferch ddim gartre 
Na'i h'wyllys yn y tŷ, 

Llangc ifangc o'r plwy' arall 
Sy' wedi myn'd a hi, 


Da chwithau lân ferch ifangc, 
Rhowch ran o'ch cwmni clyd 
I langc sy' dan y ffenestr 
Heb feddu lle'n y byd, 
Mae'r llanw wedi llenwi 
i'm llong ar frig y dôn, 
i ddeuaf ddim i'ch blino 
u'n noswaith rhawg ond hon. 


ebai'r ferch yn gryno, 
ad oedd hi am lodgio neb, 
ae'r ffyrdd yn ddigon llydain, 
llwybrau'n ddigon teg, 

A chwithau lengcyn gwisgi, 

| Ewch gyda glan y dŵr; 

Mae digon o'r mân gychod 
Cewch bas hefo rhai yn siwr. 


Fy nghalon sydd can drymed 
A'r march sy'n dringo rhiw 
Wrth geisio bod yn llawen, 
Ni fedrwn yn fy myw; 

Yr esgid sy'n fy wasgu 
Mewn lle nas gwyddoch chwi, 
Ac anfoddlondeb meddwl 
Sy'n tori nghalon i. 





Pe meddwn edyn eryr 
Mi fyddwn lawer gwell, 
I 'hedeg at fy nghariad 
Sydd yn y gwledydd pell, 
Dros diroedd maith a moroedd : 
Gobeithio ei bod e'n iach 
Rwy'n caru'r tir lle cerddodd 
i O wraidd y galon fach 
K i 


ê 


40 o GANEUON ar alawon poblogaidd gan RHUDDENFAB, pris 6c.—Anfoner Stamps i L. Jones, Printer, Ruthin. 





